இதுதொடர்பாக நடிகை ரீமா கல்லிங்கல் தனது ஃபேஸ்புக் பக்கத்தில், “ தமிழகத்தை சேர்ந்த தோழிக்கு நன்றி கூறும் வாய்ப்பாக இதனை கருதுகிறேன். என் தோழி சுபா ஜே ராவ். தமிழகத்தைச் சேர்ந்த இவருடன் என் நண்பர் மூலம் கடந்த 10 நாட்களுக்கு முன்தான் பேசினேன். ஆனால் ஒருபோதும் சந்தித்தது கிடையாது. இருப்பினும் வெள்ள நேரத்தில் அடிக்கடி என்னை தொலைபேசியில் தொடர்பு கொண்ட அவர் மாநிலத்தின் நிலைமை குறித்து கேட்டறிந்தார். தன்னால் முடிந்த உதவிகளையும் செய்தார். ஒவ்வொரு முறையும் அழைத்து நலம் விசாரித்ததை என்னால் மறக்கவே முடியாது. இந்த ஓணம் பண்டிகையின்போது சுபாவிற்கு வாழ்த்து தெரிவித்தேன். எங்கள் ஓணம் பண்டிகை கொண்டாட்டத்தில் நீங்களும் ஒருபகுதி தான்” என தெரிவித்துள்ளார்.